CELEX: 62014TN0194
Language: sk
Date: 2014-03-20 00:00:00
Title: Vec T-194/14: Žaloba podaná 20. marca 2014 – Bristol Global/ÚHVT – Bridgestone (AEROSTONE)

19.5.2014   
            
            
               SK
            
            
               Úradný vestník Európskej únie
            
            
               C 151/33
            
         Žaloba podaná 20. marca 2014 – Bristol Global/ÚHVT – Bridgestone (AEROSTONE)
   (Vec T-194/14)
   2014/C 151/42
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Bristol Global Co. Ltd (Birmingham, Spojené kráľovstvo) (v zastúpení: F. Bozhinova, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Bridgestone Corp. (Tokio, Japonsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 12. decembra 2013 vo veci R 916/2013-2.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „AEROSTONE“ pre tovary triedy 12 – prihláška ochrannej známky Spoločenstva č. 10 066 736.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: zápisy slovných ochranných známok Spoločenstva „STONE“ pre tovary tried 12, 28, 35 a 37 a „BRIDGESTONE“ pre tovary triedy 12; ochranná známka s dobrým menom a nezapísané označenie obsahujúce slovný prvok „BRIDGESTONE“.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b), článku 8 ods. 4 a článku 8 ods. 5 nariadenia o ochrannej známke Spoločenstva.